《溪翁惠秋兰》
宋代·赵汝绩

不梦灵均久，西风为返魂。
顿忘千载远，但喜一香存。
劲叶牵湘色，疏花洗露痕。
勿嫌盆盎小，能贮雪霜根。

作者简介：赵汝绩，字庶可，号山台，浚仪（今河南开封）人，寓会稽。太宗八世孙（《宋史·宗室世系》一九）。与戴复古多唱和（《石屏诗集》卷二《题赵庶可山台》）。有《山台吟稿》，已佚。《江湖后集》辑其诗为一卷。　赵汝绩诗，以影印文渊阁《四库全书·江湖后集》为底本，新辑集外诗附于卷末。